cyanic-selkie/wikianc huggingface dataset:
Viskositeit
Viskositeit of vloeitraagheid is 'n maatstaf van die weerstand van 'n vloeistof teen skuif- of trekspannings wat dit wil vervorm. In alledaagse terme word daar na die eienskap verwys as die "dikte" van die vloeistof of die vloeibaarheid daarvan. Water word beskou as 'n "dun" vloeistof (1 cP by 21 °C), terwyl heuning 'n "dik" vloeistof is met 'n hoër viskositeit. Viskositeit beskryf die vloeier se interne weerstand teen vloei, en daar kan aan gedink word as vloeistofwrywing. Magma van 'n baie hoë viskositeit sal byvoorbeeld 'n steil stratovulkaan vorm, omdat dit nie baie ver kan vloei voordat dit afkoel nie, terwyl magma van 'n lae viskositeit 'n wyer, vlakker vulkaan vorm omdat die magma vinniger vloei.
Alle ware vloeistowwe toon 'n mate van weerstand teen spannings. 'n Teoretiese vloeistof sonder enige weerstand teen spanning staan bekend as 'n ideale vloeistof. Die studie van viskositeit staan bekend as reologie.
Etimologie
Die woord "viskositeit" is afgelei van die Latynse woord viscum wat verwys na 'n spesifieke parasitiese plant viscum album (voëlent). 'n Stroperige gom is van die bessies van die plant vervaardig.
Viskositeitskoëffisiënte
Wanneer 'n mate van viskositeit aangedui word is dit gebruiklik om 'n koëffisiënt van viskositeit aan te haal. Daar is verskeie viskositeitskoëffisiënte afhangende van die aard van die spanning wat toegepas word en die aard van die vloeistof. Hierdie koëffisiënte word in die meeste leidende boeke oor hidrodinamika en reologie bespreek.
Spanningsviskositeit en dinamiese viskositeit is meer bekend as die ander soorte. Daar word daarom dikwels bloot na hulle verwys as viskositeit. Eenvoudig gestel is hierdie grootheid die verhouding tussen die toegepaste druk op die vloeieroppervlak in die laterale of horisontale rigting, en die verandering in snelheid van die vloeier namate mens met die vloeier afbeweeg (ook bekend as 'n snelheidsgradiënt). By kamertemperatuur het water 'n nominale viskositeit van 1,0 × 10-3 Pa∙s, en motorolie 'n nominale skynbare viskositeit van 250 × 10-3 Pa∙s.
Eenhede
Water se viskositeit is 1 cP (centipoise) by 21 °C
Newton se teorie
Isaac Newton se postulaat het bepaal dat vir reguit parallelle en uniforme vloei, die skuifspanning τ tussen lae eweredig sal wees aan die snelheidsgradiënt, ∂u/∂y, in die rigting loodreg tot dié lae.
Die konstante \mu hier staan bekend as die viskositeitskoëffisiënt, of as bloot die viskositeit, of as dinamiese viskositeit of as die Newtoniese viskositeit. Baie vloeiers soos water en die meeste gasse voldoen aan Newton se kriteria en staan bekend as Newtoniese vloeiers. Nie-Newtoniese vloeiers vertoon 'n ingewikkelder, nie-lineêre verwantskap tussen die skuifspanning en die snelheidsgradiënt.
Karnmelkspruit
Die Karnmelkspruit is 'n sytak van die Kraairivier in die Senqugebied in die noordoostelike deel van die Oos-Kaap. Dit ontspring in die Witteberg suid van Lesotho, en vloei as 'n stroompie suidweswaarts deur valleie en klowe oos van die dorp Lady Grey tot waar dit verder suid aansluit by die Kraairivier (-30.90567°N, 27.13288°W).
Die spruit word deur 'n historiese treinspoorlyn gekruis (by -30.80028°N, 27.24667°W), en die Jan Kemp Vorsterbrug (1973) dra die motorverkeer oor die spruit in die rigting van Barkly-Oos, sowat 50 km verder weg.
Phong Nha-Ke Bang Nasionale Park
Die Phong Nha-Ke Bang Nasionale Park (Viëtnamees: Vườn quốc gia Phong Nha-Kẻ Bàng) is 'n nasionale park in die Sosialistiese Republiek van Viëtnam. Phong Nha-Ke Bang lê 20 km van die Suid-Chinese See en 450 km suid van Hanoi. Dong Hoi-lughawe is 44 kilometer noord van Phong Nha-Ke Bang geleë. Phong Nha-Ke Bang Nasionale Park is 50 kilometer noord van Dong Hoi geleë. Die park bevat 300 grotte met 'n totale lengte van 70 km. Die park is in 2003 as een van UNESCO se wêrelderfenisgebiede gelys en in 2015 is die inskripsie uitgebrei.
Stilbaceae
Genera
Genera sluit in:
Boomspesies
Van die Suid-Afrikaanse spesies is:
Wildetabak
Die Wildetabak (Nicotiana glauca) is 'n genaturaliseerde, klein boom wat oorspronklik vanaf Suid-Amerika kom en het 'n onkruid in groot dele van Suid-Afrika geword; behalwe die Kalahari. Dit is 'n slanke boom wat opvallend is langs waterlope, paaie en op ander versteurde plekke. Kenmerkend is die blougroen blare en trosse klein, buisvormige blomme.
Pollsmoor-gevangenis
Pollsmoor is 'n maksimum-sekuriteitstronk waaruit gevangenis weinig kans het om te ontsnap. Van Suid-Afrika se gevaarlikste misdadigers word hier aangehou. Die gevangenis het 1 278 personeellede en kan 4 336 aangehoudendes akkommodeer. Hoewel die aantal gevangenes daagliks wissel, huisves die tronk tans meer as 7 000.
Nelson Mandela was die bekendste gevangene wat hier aangehou is. Marlene Lehnberg, die sogenaamde Skêrmoordenares, het haar vonnis hier uitgedien, maar is in 1986 op parool vrygelaat. Walter Sisulu en Ahmed Kathrada, albei anti-apartheid-aktiviste, was hier opgesluit. Allan Boesak het sy tronkstraf hier uitgedien nadat hy in 2000 aan bedrog skuldig bevind is.
Amorities
Amorities is 'n uitgestorwe Noordwes-Semitiese taal wat deur die Amoriete in antieke Midde-Ooste gepraat is. Dit is bekend eksklusief uit die nie-Akkadiese eiename wat deur Akkadiese skrywers vermeld is gedurende tydperke van Amoritiese beheer in Babilonië in die derde en tweede millenniums v.C.
Van Maanen se Ster
Van Maanen se Ster (van Maanen 2) is ’n witdwergster. Van die bekende witdwerge is dit die derde naaste aan die Son, ná Sirius B en Procyon B. Dit is die naaste losstaande witdwerg. Dit is in 1917 deur Adriaan van Maanen ontdek. Dit was die derde witdwerg bekend.
Eienskappe
Van Maanen se Ster is 14,1 ligjare van die Son af in die sterrebeeld Visse, met ’n relatief hoë eiebeweging van 2,98″ jaarliks. Dit is te dof om met die blote oog te sien. Nes ander wit sterre is dit baie dig: sy massa is sowat 63% van die Son s'n, hoewel sy radius net 1% van die Son s’n is. Die ster se temperatuur is sowat 6 220 K, wat taamlik koel is vir ’n witdwerg, en dit bestaan sowat 3 miljard jaar al as ’n witdwerg.
Voordat dit ingeplof en ’n witdwerg geword het, het dit ’n massa van sowat 2,6 sonmassas gehad en het dit 9 × 108 jaar in die hoofreeks gebly. Dit is dus altesaam sowat 4,1 miljard jaar oud.
Die sterreklassifikasie van Van Maanen se ster is DZ8, waar die DZ aandui dit bevat elemente swaarder as helium, wat in sterrekunde metale genoem word. Dié metale kom vermoedelik van ’n liggaam wat om die ster gewentel het, soos ’n rotsagtige eksoplaneet.
Moontlike metgesel
Dit is steeds onseker of die ster ’n bruindwerg-metgesel het. In 2004 nog is die waarneming van so ’n ster in een dokument bevestig en in ’n ander ontken. In 2008 het waarnemings met die Spitzer-ruimteteleskoop daarop gedui dat daar waarskynlik nie ’n ster binne 1 200 AE is wat ’n massa van 4 Jupiter-massas of meer het nie.
Wilhelm Gliese
Wilhelm Gliese (21 Junie 1915 – 12 Junie 1993) was ’n Duitse sterrekundige wat gespesialiseer het in die bestudering en katalogisering van nabygeleë sterre.
Hy is gebore in Goldberg, nou Złotoryja in Silesië, Pole. Hy is as student aangemoedig om nabygeleë sterre te bestudeer, en hy het dit vir die res van sy lewe gedoen. Hy is veral bekend vir die Gliese-katalogus, ’n lys van sterre wat binne 25 parsek (81,54 ligjare) van die Aarde af lê.
Inkbessiebos
Dit is nie 'n welbekende feit dat die bos ook hoogs giftig is vir diere nie. Daar is bevind dat dit giftig is vir beeste, skape, bokke en selfs volstruise. Dit word algemeen in tuine geplant as struike en kan later in 'n ernstige probleem ontaard as dit na nabygeleë plase en plotte versprei waar daar vee is. Daar is selfs gevalle van meer as twintig beeste in 'n week se tydperk wat vrek as gevolg van die giftige stowwe in die blaar en stingel van die plant.
Die inkbessiebos is 'n kategorie 1b indringerplant in Suid-Afrika.
Oshakati
In Februarie 1988 het 'n bom by die Eerste Nasionale Bank (finansiële instelling) in Oshakati ontplof waarin 27 mense dood en meer as 30 beseer is.
Adelaide, Australië
Adelaide (Engels: [ˈædɪleɪd], ) is die hoofstad en grootste stad van die deelstaat Suid-Australië. Die stad het ongeveer 1,3 miljoen inwoners en is die 5de grootste stad ten opsigte van sy bevolking in Australië. Adelaide is in 1836 gestig en na Adelheid van Saxe-Meiningen, William IV se vrou, vernoem.
Adelaide is naby die Suidelike Oseaan en is noord van die Fleurieu-skiereiland geleë. 'n Rivier, genaamd die River Torrens, vloei deur die stad. Adelaide het 'n warm Mediterreense klimaat. Druiwe vir die produksie van wyn word in die Barossa-vallei (sowat 50 kilometer noord van Adelaide) verbou.
Die stad is bekend vir sy kunstefees, die Festival of Arts. Die fees word sedert 1960 elke tweede jaar aangebied en is een van die grootste van sy soort ter wêreld.
Adelaide word soms die "City of Churches" genoem vanweë die vele kerke wat daar aangetref word. 'n Ander algemeen benaming is "the 20 minute city", te danke aan die uitleg wat meeste plekke binne 20 minute van die sentrale besigheidsdistrik plaas.
Westville-gevangenis
Die Westville-gevangenis is 'n tronk in Westville, 'n woonbuurt van Durban, Suid-Afrika. Dit is een van die grootste tronke in die land en is die enigste tronk in die Durban-area. Dit word deur die Suid-Afrikaanse Departement van Korrektiewe Dienste bestuur. Die gemiddelde daaglikse bevolking vir 2010 was 3 281.
Nuxia
Nuxia is 'n genus van plante in die wildevlier-familie, Stilbaceae. Die genus omvat 15 spesies en is inheems in Afrika, Madagaskar en die Arabiese Skiereiland. Agt spesies is endemies aan Madagaskar.
Pergamon
Pergamon (Grieks: Πέργαμος of Πέργαμον, Latyn: Pergamum) was ’n antieke Griekse stad in die huidige Turkye. Dit is sowat 26 km van die Egeïese See geleë op ’n kaap noord van die rivier Caicus (die huidige Bakırçay). Dit het die hoofstad van die Koninkryk Pergamum geword tydens die Hellenistiese tydperk onder die Attalidiese dinastie, 281-133 v.C. Die belangrikste oorblyfsels van die antieke stad is vandag noord en wes van die moderne stad Bergama. Pergamon is in 2014 deur Unesco tot wêrelderfenisgebied verklaar.
Brandvlei-gevangenis
Die Brandvlei-gevangenis is 'n tronk op die oewers van die Groter Brandvleidam naby Worcester in die Wes-Kaap, Suid-Afrika. Die tronk word deur die Suid-Afrikaanse Departement van Korrektiewe Dienste bestuur.
Pergamon
Geskiedenis
Die Attalidiese koninkryk het ontstaan op die oorblyfsels van die eertydse Koninkryk Thracië. Die Attaliede, die afstammelinge van Attalus I wat in 281 v.C. aan die bewind gekom het ná die verval van die Koninkryk Thracië, was van die mees lojale Griekse ondersteuners van die Romeinse Republiek. Onder Attalus (241-197 v.C.) het hulle saam met Rome gespan teen Philippos II van Masedonië tydens die Eerste en die Tweede Masedoniese Oorlog en weer onder Eumenes II (197-158 v.C.) teen Perseus van Masedonië tydens die Derde Masedoniese Oorlog.
Brandvlei-gevangenis
Die tronk het 'n maksimum- en minimum-sekuriteitseenheid asook 'n jeugafdeling. Volgens die 2011-sensus het die tronk 'n bevolking van 3 020, wat beide prisoniers en personeel insluit.
Pergamon
Geskiedenis
Vir hul steun teen die Seleukiede is die Attaliede beloon met die voormalige Seleukiede-gebiede in Klein-Asië.
Die Attaliede was intelligent en vrygewig. Griekse stede in hul gebiede het ’n mate van onafhanklikheid behou en hulle het geskenke gestuur na Griekse kulturele gebiede soos Delphi, Delos en Athene. Hulle het die akropolis van Pergamum herbou volgens die Akropolis in Athene. Toe Attalus III (138-133 v.C.) in 133 v.C. sonder ’n erfgenaam dood is, het hy die hele Pergamon aan Rome bemaak om ’n burgeroorlog te voorkom.
Die Ottomaanse sultan Murat III het twee groot albastervase van die ruïnes van Pergamum na Istanboel geneem waar dit in die Aya Sophia gebruik is.
Bo-Akropolis
Die Groot Altaar van Pergamon is in die Pergamum-museum in Berlyn. Die voetstuk is nog in die Akropolis.
Ander ruïnes sluit in:
Pergamon se biblioteek was een van die bestes in die antieke Griekse beskawing. Toe die Ptolemeërs ophou om papirus uit te voer, hoofsaaklik weens mededinging en tekorte, het die inwoners van Pergamon ’n nuwe materiaal ontwerp met die naam "perkament", genoem na hul stad. Pergamon se biblioteek het glo 200 000 volumes bevat wat Markus Antonius later vir Cleopatra gegee het as ’n trougeskenk.
Onder-Akropolis
Die onderste deel van die Akropolis het die volgende geboue bevat:
Serapis-tempel
Pergamon se ander belangrike gebou is die Serapis-tempel (Serapeum) wat later verander is in die Rooi Basilika-kompleks (of Kizil Avlu in Turks), sowat ’n kilometer suid van die Akropolis. Dit bestaan uit ’n hoofgebou en twee ronde torings. In die eerste eeu n.C. was die Christelike kerk by Pergamon in die hoofgebou van die Rooi Basilika een van die sewe gemeentes aan wie Openbaring gerig is (Openbaring 2:12).
Konfederasie van Suid-Afrikaanse Werkersunies
Die Konfederasie van Suid-Afrikaanse Werkersunies (Engels: The Confederation of South African Workers' Unions, CONSAWU) is 'n Suid-Afrikaanse nasionale vakbondunie. Dit is met die Internasionale Vakbondkonfederasie (Engels: International Trade Union Confederation, ITUC) geaffilieer.
Goble Park
Goble Park is 'n stadion in Bethlehem, Vrystaat, Suid-Afrika. Dit is die tuiste van die Free State Stars en die Carara Kicks.
Malutiberge
Die Malutiberge is 'n bergreeks geleë in die Koninkryk van Lesotho Dit is geleë tussen die Butha-Buthe-distrik in Lesotho en strek vir ongeveer 100 km in die Suid-Afrikaanse Vrystaatprovinsie. Die Malutiberge vorm 'n deel van die uitgestrekte Drakensbergreeks wat vir etlike honderde kilometer oor Suid-Afrika strek.
Geologie
Die reeks bestaan uit 'n hoë basaltplato, tot 3 400 m (11 200 vt) in hoogte, met 'n koel alpynse klimaat. Die hoogste punt, die 3 482 m hoë Thabana Ntlenyana, word in die noordoostelike hoek van die reeks aangetref. Dit is die hoogste bergpiek in Suider-Afrika, en die hoogste in Afrika suid van Kilimanjaro. Die 3 291 m hoë Namahadipiek, die hoogste piek in die Vrystaat, is ook deel van die Malutireeks.
Die biostreek bestaam uit sandsteen en skalie wat met basalt bedek is. Die berg se rowwe terrein maak dit minder toeganklik vir besoekers en verhoed enige beduidende eksplorasie van sy mineraalbronne. Die topografie verskil tussen die twee lande. In Lesotho vorm die Maluti's 'n aaneenlopende hoogland van ronde pieke met ingekerfde diep valleie aan die flanke wat in die Senqurivier dreineer. Sneeu en ryp kom selfs in die somer op die hoogste pieke voor.
Sebrahout
Die Sebrahout (Dalbergia melanoxylon) is 'n boom in die familie Fabaceae. In Suid-Afrika is die boom inheems aan Limpopo en Mpumalanga. Buite Suid-Afrika is die boom inheems in Angola, Botswana, Burkina Faso, Demokratiese Republiek die Kongo, Eritrea, Eswatini, Ethiopië, Guinee, Ivoorkus, Kameroen, Kenia, Malawi, Mali, Mauritanië, Mosambiek, Namibië, Nigerië, Senegal, Sentraal-Afrikaanse Republiek, Soedan, Tanzanië, Togo, Tsjad, Uganda, Zambië en Zimbabwe. Die boom is 'n belangrik vir houtproduksie in sy voorkomsgebied; dit word gebruik vir die vervaardiging van musiekinstrumente en goeie meubels. Die plant se genetiese biodiversiteit word bedreig deur oorbenutting as gevolg van 'n gebrek aan bewaringsbeplanning en deur die spesie se swak ontkiemingsvermoë.
Die klein boom word slegs 4–15 m hoog, met 'n grys bas en stekelrige lote. Die blare is bladwisselende in die droë seisoen, alternatiewe, 6–22 cm lank, veervormig saamgestelde, met 6 tot 9 afwisselend gerangskikte pamflette. Die blomme is wit en kom voor in digte trosse. Die vrugte is 3–7 cm lank in 'n peul wat een tot twee sade bevat. In Engels staan dit ook as African Black Grenadella of Mpingo bekend.
George Stephanus Malan
duimnael|220px|Ds. George Malan.
Ds. George Stephanus Malan (12 April 1861 op Wellington – 6 Desember 1931 in Kaapstad) was leraar in die Nederduitse Gereformeerde Kerk en redakteur van die Kerkorgaan, die Kerkbode.
In 1912 het die Kommissie van Bestuur van die Kerkbode hom beroep en aangestel as redakteur. In dié gewigvolle betrekking het ds. Malan "ons kerk groot dienste bewys, veral gedurende die jare van die Groot Oorlog, toe ook die Rebellie in die Unie uitgebreek het, en toe hy sodanige verstandige leiding aangegee het dat by sy aftrede die Kommissie sy groot waardering uitgespreek het van de grote diensten door Ds. Malan in een zeer moeilike tijd met voorzichtigheid en wijsheid aan die blad bewys."
Ds. Malan het in 1918 om gesondheidsredes sy emeritaat aanvaar, maar was nog sterk en lewenslustig genoeg om die dienswerk in die Buitekantstraat-saal, Kaapstad, waar die latere NG gemeente Tafelberg afgestig is, te verrig. Ook in ander betrekkings, soos byvoorbeeld dié van sekretaris van die S.A. Taalbond en lid van die Sensorraad vir Bioskope het hy gedien.
Op 6 Desember 1931 sterf hy in die Volkshospitaal, Kaapstad, ná 'n operasie. Hy is beskryf as "een van die gaafste en edelste predikante in ons Kerk. Hy het in hom verenig verstandige deeglikheid met geestelike diepte en buitengewone teerheid en 'n geseënde gedagtenis nagelaat".
İlham Əliyev
İlham Heydər oğlu Əliyev (dikwels ook Ilham Aliyev, * 6 Desember 1961 in Bakoe, Azerbeidjanse SSR, Sowjetunie) beklee sedert 31 Oktober 2003 die amp van president van Azerbeidjan. Hy fungeer daarnaas ook as voorsitter van die Nuwe Azerbeidjanse Party (Yeni Azərbaycan Partiyası) en die Nasionale Olimpiese Komitee van Azerbeidjan.
Hy is die seun van Heydar Əliyev, die voormalige president wat dié amp tussen 1993 en 2003 beklee het.
Escape The Fate
Escape the Fate is 'n Amerikaanse musiekgroep wat in 2004 in Las Vegas, Nevada gevorm is. Hul eerste vollengteateljeealbum, Dying Is Your Latest Fashion, is op 26 September 2006 vrygestel en hul tweede vollengtealbum, This War Is Ours, op 21 Oktober 2008. Die groep is deur Ronnie Radke gestig. Die oorspronklike lede was Max Green, Bryan Money, Omar Espinosa en Robert Ortiz.
Instituto Federal da Bahia
Die Instituto Federal da Bahia is 'n universiteit geleë in Salvador da Bahia, Bahia, Brasilië.
Dit is op 2 Junie 1910 gestig.
Internasionale Vakbondkonfederasie
Die Internasionale Vakbondkonfederasie (Engels: International Trade Union Confederation, ITUC) is die wêreld se grootste vakbondfederasie. Dit is op 1 November 2006 gevorm toe die Internasionale Konfederasie van Vrye Vakbonde (ICFTU) en die Wêreldkonfederasie van Arbeid (WCL) saamgesmelt het. Die ITUCse stigtingskongres is in Wene gehou en is deur die ontbindingskongresse van beide die ICFTU en die WCL voorafgegaan. Die ITUC bestaan uit die geaffilieerde organisasies van die gewese ICFTU en die WCL, tesame met agt ander nasionale vakbondorganisasies wat vir die eerste keer tot 'n globale liggaam sal affilieer. Daar word verwag dat hierdie groepe die Confédération générale du travail in Frankryk en die Argentynse Werkersunie sal insluit. Die Wêreldfederasie van Vakbonde sal onafhanklik bly. Die ITUC verteenwoordig 166 miljoen werkers in sy 309 geaffilieerde organisasies binne 156 lande en gebiede. Die ITUC word deur Guy Ryder gekop.
Veiligheidsklep
'n Veiligheidsklep (in Engels 'n (pressure/temperature) safety valve / PSV / TSV) is 'n meganiese klep wat outomaties oopmaak om toerusting teen hoë druk te beskerm.
3% reël vir inlaatpyp
Die drukval deur die veiligheidsklep se inlaatlyn mag nie hoër wees as 3% van die steldruk (in absolute druk) nie. Dus:
waar ΔP die drukval is en Pstel die steldruk in meterdruk is.
Indien ΔP/Pstel > 3%, kan dit gebeur dat die veiligheidsklep oopmaak en dan val die inlaatdruk by die PSV só dat die klep weer toemaak. In Engels word dit "chattering" genoem.
10% reël vir uitlaatpyp
Die opgeboude teendruk moet minder as 10% wees van die veiligheidsklep se steldruk (alles in meterdruk). Indien dit groter as 10% is, kan dit gebeur dat die veiligheidsklep oopmaak en dan verhoog die klep se uitlaatdruk só dat PSV weer toemaak.
Vloeistof
'n Vloeistof word beskou as een van die drie klassieke toestande van materie. Net soos 'n gas, kan 'n vloeistof vryelik vloei en die vorm van 'n houer aanneem, maar soos 'n vastestof weerstaan dit samepersing. Anders as 'n gas, sal 'n vloeistof nie op so 'n wyse versprei dat dit die hele ruimte van die houer vul nie, en handhaaf ook 'n redelike konstante digtheid. 'n Unieke eienskap van die vloeistoffase is oppervlaktespanning, wat lei tot die verskynsel van benatting.
Die digtheid van 'n vloeistof is gewoonlik na-aan dié van 'n vastestof, maar egter baie hoër as dié van 'n gas. Juis daarom word 'n vloeistof en 'n vastestof gereken as gekondenseerde materie. Omdat vloeibaarheid 'n gemene eienskap van vloeistowwe en gasse is, word daar na albei verwys as vloeiers.
Inleiding
'n Vloeistof is een van die drie primêre toestande van materie, saam met onder andere vastestof en gas. 'n Vloeistof is ook 'n vloeier. Anders as 'n vastestof, het die molekules in 'n vloeistof 'n groter mate van vryheid om te beweeg. Die kragte wat die molekules saambind in 'n vastestof, is net tydelik vir 'n vloeistof, wat die vloeistof meer toelaat om te vloei, teenoor 'n vastestof wat meer rigied is.
'n Vloeistof, net soos 'n gas, vertoon eienskappe van 'n vloeier. 'n Vloeistof kan vloei, die vorm van 'n houer aanneem, en indien dit in 'n geslote houer geplaas word, sal dit druk eweredig versprei op alle oppervlaktes van die houer. Anders as 'n gas, sal 'n vloeistof nie geredelik met 'n ander vloeistof meng nie, dit sal nie altyd alle ruimte in die houer vul nie, dit vorm 'n oppervlak, en sal nie beduidend saamgepers word nie, behalwe onder uitermatige hoë druk. Hierdie eienskappe maak dat 'n vloeistof geskik is vir toepassing soos hidroulika.
Vloeistofdeeltjies word ferm gebind, maar nie rigied nie. Die deeltjies kan vryelik om mekaar beweeg, gevolglik slegs 'n beperkte graad van deeltjie beweeglikheid. Indien die temperatuur van die vloeistof vermeerder, sal die vibrasies van die molekules ook vermeerder, wat dan veroorsaak dat die afstande tussen die molekules oor toeneem. Wanneer 'n vloeistof kookpunt bereik, sal die kohesie kragte wat die molekules saambind begin breek, waarna die vloeistof verander na die gas fase (tensy superverhitting plaasvind). As die temperatuur van die vloeistof verminder, word die afstande tussen die molekules gevolglik korter. Wanneer die vloeistof vriespunt bereik, sal die molekules gewoonlik in 'n baie spesifieke patroon begin saambind, wat kristalisasie genoem word, met die bindings wat meer rigied word, waarna die vloeistof oorgaan na die vastestof fase (tensy superverkoeling plaasvind).
Soorte vloeistowwe
Slegs twee elemente is vloeistof by kamertemperatuur en druk: kwik en broom. Vier ander elemente se smeltpunte is effens hoër as kamertemperatuur: frankium, sesium, gallium en rubidium.
Suiwer stowwe wat in die vloeistof fase binne normale toestande sluit die volgende in: water, etanol, en ander oplosmiddels. Vloeistof water is van fundamentele belang in chemie en biologie. Daar word geglo dat water 'n noodsaaklikheid vir die bestaan van lewe is.
Belangrike alledaagse vloeistowwe sluit wateragtige oplosmiddels in, soos huishoudelike bleikmiddels, ander oplosmiddels (homogene mengsels, meerfasige vloeistowwe) soos minerale olie en petrol, emulsies soos mayonnaise, suspensies soos melk en bloed, en kolloïedes soos verf.
Vervloeiing van gasse deur verkoeling produseer vloeistowwe soos vloeibare suurstof, vloeibare stikstof, vloeibare waterstof, vloeibare helium, vloeibare neon, vloeibare kripton, vloeibare argon, vloeibare xenon, vloeibare fluoor, vloeibare chloor, vloeibare ammoniak en vloeibare koolstofmonoksied.
Koolstofdioksied kan vervloei word by kamertemperatuur en die druk te verhoog tot 6 000 kPa.
Vloeistof kristalle, wat in LCD's gebruik word, kan nie binne die raamwerk van die konvensionele drie toestande van materie geklassifiseer word nie; dit beskik van vastestof- en vloeistofagtige eienskappe. Dieselfde geld vir biologiese membrane.
Eienskappe
Vloeistofhoeveelhede word gewoonlik gemeet in die eenheid van volume. Dit word uitgedruk in die SI eenheid kubieke meter (m3) en sy onderafdelings, spesifiek die kubieke desimeter, meer bekend as die liter (1 dm3 = 1 L = 0,001 m3), en ook die kubieke sentimeter, ook genoeg die milliliter (1 cm3 = 1 mL = 0.001 L = 10−6 m3).
Die volume van 'n hoeveelheid vloeistof word vasgemaak deur die temperatuur en druk. Tensy hierdie volume vloeistof nie presies gelyk aan die volume van die houer is nie, sal een of meer oppervlakte waargeneem word.
Onderhewig aan swaartekrag, sal 'n vloeistof druk uitoefen op die kante van 'n houer, sowel as op alles binne-in die vloeistof. Die druk word versprei in alle rigtings en verhoog met toenemende diepte. Indien 'n vloeistof in rus verkeer in 'n uniforme swaartekragveld, sal die druk p, by enige diepte, z, gegee kan word soos volg waar: Besef dat hierdie formule aanneem dat die druk nul is by die vrye oppervlak, en dat oppervlakspanning-effekte weglaatbaar is.
Onderdompeling van voorwerpe in vloeistowwe is onderhewig aan die verskynsel van dryfkrag. (Dryfkragte word ook waargeneem in ander vloeiers, maar is veral sterk in vloeistowwe, omdat die digthede so hoog is.)
Vloeistowwe beskik min saampersbaarheid: water byvoorbeeld, se digtheid sal nie verander tensy dit onderwerp word aan drukke in die ordegrootte van 10 000 kPa. Dit is ekwivalent aand die druk 1 km benede die oppervlak van die oseaan. In die studie van vloeimeganika word vloeistowwe bykans altyd beskou as onsaampersbaar, veral in die rigting van onsaampersbare vloei.
Die oppervlak van 'n vloeistof se gedrag is soortgelyk aan 'n elastiese membraan waarby oppervlaktespanning opgemerk word, was die vorming van druppels en borrels toelaat. Kapillêre gedrag, benatting en golwe is die gevolge van oppervlaktespanning.
Viskositeit meet die weerstand van 'n vloeistof wat vervorm deur skuifkragte of verlengingskragte.
Fase veranderinge
By 'n temperatuur onder die kookpunt sal enige materie in vloeistof vorm verdamp totdat die kondensasie van die damp bo die vloeistof ewewig bereik. Wanneer die sisteem hierdie punt bereik, sal die tempo waarteen die vloeistof verdamp gelyk wees aan die tempo van kondensasie. Daarom sal 'n vloeistof nie permanent bestaan indien die verdampte vloeistof verwyder word nie. 'n Vloeistof by kookpunt sal vinniger verdamp as wat die damp in gas fase weer kondenseer by 'n konstante druk. 'n Vloeistof by, of bo, die kookpunt sal normaalweg kook, maar superverhitting kan dit onderdruk in sekere omstandighede.
By 'n temperatuur benede die vriespunt sal 'n vloeistof neig om te kristalliseer, daardeur die verandering na 'n vastestof fase. Anders as die verandering na die gas fase, sal daar geen ewewig bereik word tydens die oorgangsfase nie. Daarom, indien superverkoeling nie plaasvind nie, sal die vloeistof uiteindelik volledig kristalliseer. Neem kennis dat dit ook geldig is vir 'n konstante druk, byvoorbeeld, water en ys in 'n sterk, geslote houer kan ewewig bereik sodat albei fases gelyktydig bestaan.
Vloeistowwe kan die eienskap van onmengbaarheid toon. Die mees bekende voorbeeld van twee onmengbare vloeistowwe in alledaagse lewe is water en plantolie in slaaisous. 'n Soortgelyke voorbeeld van mengbare vloeistowwe is water en etanol. In die laasgenoemde geval word die mengsels weer geskei deur fraksionele distillasie.
In die algemeen sit vloeistowwe uit wanneer dit verhit word, en krimp tydens verkoeling. Water tussen 0 °C en 4 °C is 'n besonderse uitsondering. Water sit eers effens uit, en krimp dan verder.
Korrelasies
In 'n vloeistof, sal atome nie 'n kristalstruktuur vorm nie, nóg enige ander vorm van langafstand-orde. Dit is bevestig deur die afwesigheid van Bragg pieke in x-straal diffraksie. In normale omstandighede het die diffraksie patroon 'n sirkelagtige simmetrie, wat die isotropie van die vloeistof verteenwoordig. In die radiale rigting sal die diffraksie intensiteit egalig ossilleer. Dit word gewoonlik beskryf deur die statiese struktuur faktor S(q), met golfgetal q=(4π/λ)sinθ gegewe die golflengte λ van die peil (foton of neutron) en die Bragg hoek θ. Die ossillasies van S(q) dui die nabye patroon aan van die vloeistof, d.i. die korrelasie tussen 'n atoom en die doppe van die naaste, naasnaaste, en so aan, buuratome.
'n Meer intuïtiewe beskrywing van hierdie korrelasies word gegee deur die radiale verspreidingsfunksie g(r), wat basies die Fourier-transform van S(q) is. Dit verteenwoordig 'n ruimtemaat gemiddelde van 'n tydelike meting van paar korrelasies in die vloeistof. g(r) word bepaal deur 'n relatiewe eenvoudige berekening van die gemiddelde aantal deeltjies  binne-in 'n gegewe dopvolume, op 'n afstand r vanaf die middelpunt. Die gemiddelde digtheid van die atome by die gegewe radiale afstand vanaf die middelpunt kan soos volg geskryf word:
waar n(r) die gemiddelde aantal atome in die dopwydte Δr teen 'n afstand r, en ρ is die gemiddelde atoom digtheid.
g(r) voorsien 'n manier om die diffraksie eksperiment met 'n rekenaar simulasie te vergelyk. Dit kan ook gebruik word saam met die interatomiese paar potensiaal funksie sodat makroskopiese termodinamiese parameters soos interne energie, Gibbs vrye energie, entropie, en entalpie van die ongeordende sisteem.
'n Tipiese grafiek van g versus r dui 'n aantal belangrike eienskappe aan:
Eksperimentele stawing van die radiaal verspreiding in eenvoudige vloeistowwe was verkry deur metodes wat afhanklik is van die verstrooiing van X-strale, waar konstruktiewe interferensie beperk is tot die pieke wat aangetref word binne die radiale afstand r. Daarom, pieke van afnemende amplitude verskyn slegs waar toestande vir die konstruktiewe interferensie van X-strale bevredig word. Die resultaat is die kenmerkende periodiese rangskikking van lig en donker bande van lokale intensiteit maksima en minima – analoë wat bekend is vanaf die diffraksie patroon van X-strale gereflekteer deur kristalvlakke.
Toepassings
Vloeistowwe het 'n verkeidenheid gebruike, soos in die geval van smeermiddels, oplosmiddels en verkoelingsmiddels. In hirouliese sisteme word vloeistowwe gebruik om krag oor te dra.
In tribologie word vloeistowwe se eienskappe bestudeer vir smeermiddelgebruik. Smeermiddels soos olies word gekies omdat dit 'n sekere viskositeit besit, en vloeikarakteristieke wat geskik is vir die reeks bedryfstemperature van die toepassing. Olies word gewoonlik gebruik in enjins, ratkaste, metaalwerke en hidrouliese sisteme vir die goeie smeringseienskappe.
Baie vloeistowwe dien as oplosmiddels, waarin ander vloeistowwe en vastestowwe opgelos word. Oplosmiddels word in 'n wye verskeidenheid toepassings gevind, wat verwe, seëlmiddels en kleef- of bindmiddels insluit. Nafta en asetoon word dikwels in die industrie gebruik vir die skoonmaak van olie, ghries, en teer op onderdele en masjienerie. Bevorderingsmiddels word gewoonlik in sepe en skoonmaakmiddels gebruik. Oplosmiddels soos alkohol word alledaags in antimikrobiese middels gevind. Laasgenoemde word ook in skoonheidsmiddels, ink en vloeistof kleurmiddels aangetref. Oplosmiddels kom ook in die voeselindustrie voor, in prosesse soos die ektraksie van plantolie.
Vloeistowwe beskik gewoonlik 'n beter termiese konduktiwiteit teenoor gasse, en die vermoë om te vloei maak 'n vloeistof meer geskik vir die verwydering van oormatige hitte vanaf meganiese komponente. Hitteverwydering vind plaas deur die vloeistof na 'n hitteruiler te stuur, soos die verkoeler van 'n motor, of die hitte kan verwyder word met 'n vloeistof deur die proses van verdamping. Verkoelingsmiddels, soos water of glikol word in enjins gebruik, wat die enjin beskerm teen oorverhitting. Die verkoelingsmiddels wat gebruik word in kernreaktore bevat water of vloeibare metale, soos natrium of bismut. Vloeibare dryfmiddels word in lae gebruik in vuurpyle vir die verkoeling van die dryfkamer. In masjienering word water en olies gebruik om die oortollige hitte te verwyder, sodat die gereedskap en metaalwerk nie deur hoë wrywingstemperature beskadig word nie. Gedurende perspirasie word die verdamping van sweet gebruik om hitte vanaf die menslike liggaam te verwyder. Die verhittings- en lugversorgingsindustrie gebruik vloeistowwe, soos water, om hitte tussen die bron en omgewing te vervoer.
Vloeistowwe is die primêre komponent van hidrouliese sisteme wat voordeel trek uit Pascal se Wet. Hierdeur word vloeistofkrag gebruik om krag van een plek na 'n ander oor te dra. Toerusting soos pompe en waterwiele word sedert antieke tye gebruik om vloeistofbeweging om te skakel na meganiese werk. Olies word geforseer deur hidrouliese pompe, wat beurtelings weer die krag oordra na hidrouliese silinders. Hidroulika word in verskeie toepassings gevind, insluitend motorremme en motortransmissies, swaar konstruksietoerusting, en vliegtuigbeheerstelsels. Verskeie hidrouliese perse word ekstensief in herstelwerk en vervaardigingsbedryf gebruik om te hys, klamp, en vir samepersing of vervorming.
Pambatieboom
Die pambatieboom (Anastrabe integerrima) is 'n struik of klein boom wat voorkom onder die platorand vanaf Gqeberha noordwaarts tot in KwaZulu-Natal. Die boompie groei in oewerbos en aan woudrande. Die blare is styf, donkergroen aan die bokant en gelerig en wollerig aan die onderkant. Die blomme is geel en koppievormig. Die boom se FSA-nommer is 671.
Aspendos
Aspendos of Aspendus (Antieke Grieks: Άσπενδος) was ’n antieke Grieks-Romeinse stad in Pamfilië, Klein-Asië. Dit is sowat 40 km oos van die huidige stad Antalya in Turkye geleë.
Geskiedenis
Aspendos, aan die Eurymedon-rivier sowat 16 km vanaf die Middellandse See, het ’n gemeenskaplike grens met die vyandelike Side gehad. Dit was ’n belangrike stad in Pamfilië en omdat die Eurymedon toe bevaarbaar was tot so ver as Aspendos, het dit ryk geword uit die sout-, olie- en houthandel.
Dit is later deur Alexander die Grote beset. In 190 v.C. het die stad hom aan die Romeine oorgegee. Vanaf die einde van die Romeinse tydperk het die stad se belangrikheid begin afneem, en dit het voortgeduur tydens die Bisantynse tydperk.
Romeinse ruïnes
Aspendos het die bes bewaarde teater van die antieke tyd. Met ’n middellyn van 96 meter het dit plek gehad vir 7 000 mense.
Dit is in 155, tydens die bewind van Marcus Aurelius, gebou deur die plaaslike Griekse argitek Zenon. Dit is van tyd tot tyd herstel deur die Seldjoekse Turke, wat dit as ’n karavanserai gebruik het, en in die 13de eeu is die verhooggedeelte deur die Seldjoeke van Rûm omskep in ’n paleis.
Volgens die Griekse tradisie is ’n klein deel van die teater gebou sodat dit teen die heuwel leun waarop die Akropolis gestaan het, terwyl die res op gewelfde boë gebou is. Die hoë verhoog het daartoe gelei dat die toeskouers tydens vertonings van die res van die wêreld afgesny is. Die agterkant van die verhoog het feitlik ongeskonde bewaar gebly.
Konserte is tot onlangs nog in die teater gehou, maar weens skade wat met moderne toerusting aangerig is, het die Turkse regering dit verbied. ’n Moderne teater, bekend as die Aspendos-arena, is daar naby gebou om die tradisie van opelug-vermaak in Aspendos voort te sit.
Daar naby is 15 km van ’n Romeinse akwaduk oor. Die Romeinse Eurymedon-brug, wat in die 13de eeu herbou is, is ook in die omgewing.
Sinkretisme
Sinkretisme is die vermenging van twee of meer verskillende gelowe, godsdienstige stelsels, of denkskole. Sinkretisme behels die samevoeging of assimilasie van verskeie oorspronklik diskrete tradisies, veral in die teologie en mitologie van godsdiens, wat sodoende 'n onderliggende eenheid beweer en 'n inklusiewe benadering tot ander gelowe moontlik maak. Dit word negatief beleef in die Christlike sendingveld.
Sinkretisme kom ook algemeen voor in uitdrukkings van kuns en kultuur (bekend as eklektisisme) sowel as politiek (sinkretiese politiek).
Volgens die HAT is sinkretisme die poging om verskillende sektes en godsdienstige opvattings met mekaar te versoen.
Mike Oldfield
Michael Gordon (Mike) Oldfield (gebore 15 Mei 1953 in Reading, graafskap Berkshire) is 'n Engelse multiinstrumentalistiese musikant en komponis wat met 'n musiekstyl werk wat volksmusiek, etniese of wêreldmusiek, Europese klassieke musiek, elektroniese musiek, nuwe era-musiek, dansmusiek, en rockmusiek kombineer wat 'n uitgebreide en ingewikkelde musikale produk tot gevolg het. Oldfield is die meeste bekend vir sy in 1973 vrygestelde album Tubular Bells, wat 'n baanbrekende instrumentele konsepalbum was en die platemaatskappy Virgin Records se loodsalbum was. Hy het veral verdere bekendheid verwerf met sy 1983se treffer "Moonlight Shadow" sowel as vir sy interpretasie van die Kerslied "In Dulci Jubilo".
Oldfield het baie van sy albums self opgeneem en vervaardig, en die meeste van die instrumente wat daarop gebruik is, self bespeel. Hierdie vervaardiging het ook meestal in sy huisateljee geskied. In die 1990's en 2000 het hy hoofsaaklik gebruik gemaak van digitale oudiowerkareas soos Apple Inc. se Logic Pro, Digidesign se Pro Tools, en Steinberg se Nuendo. Oldfield het al opgemerk dat hy die Sibelius-sagteware vir musieknotasie gekombineerd met Apple Macintosh-rekenaars gebruik om die klassieke dele in sy musiek te komponeer. Hy het ook die FL Studio digitale oudiowerkarea op sy dubbelalbum van 2005, Light + Shade, gebruik. Van die mengingkonsole wat Oldfield besit het, sluit in 'n AMS Nerve Capricorn 33238 en 'n Euphonix System 5-MC.
Buikdoring
Die Buikdoring (Acacia luederitzii var. retinens) is 'n boom endemies aan Afrika. In Engels staan die boom bekend as Belly thorn.
Hudson's Bay Company
Die Hudson's Bay Company (Frans: Compagnie de la Baie d'Hudson), kort HBC, of "The Bay" ("La Baie" in Frans) is die oudste handelsonderneming in Noord-Amerika en ook een van die oudstes ter wêreld. Die maatskappy het hom vir die grootste deel van sy geskiedenis op die pelshandel toegespits, maar is intussen met winkelkettings soos Hudson's Bay (vroeër The Bay), Zellers, Home Outfitters en Lord & Taylor dwarsoor Kanada en die Verenigde State by die Noord-Amerikaanse kleinhandelbedryf betrokke. Die onderneming se huidige hoofkwartier is in die Simpson-toring, 'n wolkekrabber in Toronto, Ontario gesetel.
Die maatskappy is in 1670 in Engeland met 'n koninklike oktrooi as The Governor and Company of Adventurers of England trading into Hudson's Bay geïnkorporeer en het in dele van Noord-Amerika as 'n soort de facto-regering gefungeer voordat Europese state en later die Verenigde State aanspraak op hierdie gebiede gemaak het. Op een tydstip was dit die grootste landbesitter ter wêreld, waarby Rupert's Land sowat vyftien persent van die Noord-Amerikaanse oppervlakte beslaan het.
Eeue lank het die maatskappy vanuit sy hoofkwartier in York Factory, Manitoba in Hudsonbaai die pelshandel in die grootste deel van die Brits-oorheerste Noord-Amerika beheer. Tydens hulle verkenningstogte het sy pelshandelaars en -jagters in aanraking met baie groepe van die Eerste Nasies in aanraking gekom en vroeë verhoudings met hulle gesmee. Sy netwerk van handelsposte sou die basis vir die latere amptelike beheer in baie gebiede van Wes-Kanada en die Verenigde State gevorm. In die 19de eeu het sy uitgestrekte besittings die grootste komponent van die nuutgevormde Dominium van Kanada geword waarin die maatskappy die grootste privaat landeienaar was.
Met die agteruitgang van die pelshandel het die maatskappy sy belange herstruktureer om voortaan as handelsonderneming lewensnoodsaaklikhede aan setlaars in die Kanadese weste te verskaf. Die Hudson's Bay Company se argiewe, 'n versameling van baie van sy rekords en kaarte, is in Winnipeg, Manitoba geleë.
Nadat die maatskappy verskeie kere van eienaar gewissel het, is dit in Julie 2008 deur 'n Amerikaans-gebaseerde privaat beleggingsmaatskappy, NRDC Equity Partners, oorgeneem. Hierdie onderneming was ook die eienaar van die afdelingswinkelketting Lord & Taylor. Tussen 2008 en 2012 is HBC deur een van NRDC se eiendomsmaatskappye, Hudson's Bay Trading Company, bestuur wat op 23 Januarie 2012 ontbind is. HBC word tans regstreeks deur NRDC bestuur en hou naas sy Kanadese dogtermaatskappye Hudson's Bay, Zellers en Home Outfitters ook toesig oor Lord & Taylor se bedrywighede in die VSA.
In 2015 het HBC een van die grootste afdelingswinkelkettings in Duitsland, Galeria Kaufhof, oorgeneem.
Wapen van Nieu-Seeland
Die wapen van Nieu-Seeland is Nieu-Seeland se amptelike heraldiese simbool. Die oorspronklike wapen is in 1911 deur koning George V verleen en die huidige weergawe ​​is deur koningin Elizabeth II in 1956 voorgestel.
Geskiedenis
Tot 1911 het Nieu-Seeland die heraldiese wapen van die Verenigde Koninkryk gebruik. 'n wedstryd is gehou en 'n wenner was opgetel. In 1956 is die wapen tot sy huidige ontwerp verander.
Rooidoring
Die Rooidoring (Vachellia gerrardii subsp. gerrardii) is 'n boom en endemies aan Afrika. In Engels staan die boom bekend as Red thorn.
Die boom se FSA-nommer is 167.
Walvisjag in Suid-Afrika
Die praktyk van walvisvangs in Suid-Afrika het aan die begin van die 19de eeu momentum gekry. In 1806 het 'n walvisfabriek op Bakeneiland in die eertydse Kaap de Goede Hoop geopen. In 1908 het landgebaseerde kommersiële walvisstasies in Suid-Afrika geopen, maar teen 1936 is die fasiliteite tot 'n enkele stasie in diens van die hele volk verminder. In die 1960's is besef dat Suid-Afrika se bevolkings van die rorkwal, en dan potvis en seiwalvis uitgeput begin raak, en is daar met die jag van die minkewalvis begin. Daar is voortgegaan om minkewalvisse te vang wat na die Durbanse walvisstasie geneem is (1968-1975). Walvisjag in Suid-Afrika het in 1979 tot 'n einde gekom toe die regering dit heeltemal verbied het. Daar was ook 'n walvisstasie in Plettenbergbaai.
Lakshmi
Lakshmi beskerm haar volgelinge teen alle vorme van ellende en geldverwante sorge.
Sy is die metgesel van Vishnu en is met Rama getroud (in haar inkarnasie as Sita) en Krishna (as Rukmini).
Gerrit Viljoen
Vroeë lewe
Gebore in Kaapstad op 11 September 1926 as die seun van Hendrik Geldenhuys Viljoen en Helena Viljoen. Hendrik, sy vader, was die redakteur van die Huisgenoot, 'n Afrikaanse tydskrif. Sy familie verhuis na Pretoria, waar hy sy skoolloopbaan begin by die Pretoria-Oos Laerskool in 1933. Hy ontvang sy hoërskoolopleiding by Afrikaanse Hoër Seunskool in Pretoria en matrikuleer in 1943. Hierna skryf hy in by die Universiteit van Pretoria, waar hy 'n meestersgraad MA (Klassieke Studies) en LL.B verwerf. Terwyl hy aan die Universiteit studeer, speel hy 'n aktiewe rol in politiek en dien vier jaar op die studenteraad. Hy was ook een van die stigterslede van die Verenigde Afrikaanse Studente Organisasie in 1948. Hierna studeer hy klassieke letterkunde en filosofie aan die Universiteit van Cambridge en word 'n meestersgraad toegeken. Aan die Universiteit van Leiden verkry hy die doktorsgraad D Litt et phil in 1955, gebaseer op sy navorsing oor die gedigte van Pinder, 'n klassieke Griekse digter en skrywer. By sy terugkeer na Suid-Afrika werk hy as senior lektor by die Universiteit van Pretoria en later as professor by die "Classics" departement. In 1967 word hy aangestel as visekanselier van die nuutgestigte Randse Afrikaanse Universiteit.
Politieke loopbaan
In 1974 volg hy Dr Andries Treurnicht op as voorsitter van die Broederbond, 'n invloedryke organisasie vir Afrikaners, waaraan omtrent alle ministers van hierdie tyd behoort het. In 1978 word hy aangestel as die administrateur van Suidwes-Afrika en in 1980 word hy die Minister van Nasionale Opvoeding in die kabinet van P.W. Botha. Hy wen die setel Vanderbijlpark in die algemene verkiesing van April 1981. In 1989 word hy die Minister van Konstitusionele Ontwikkeling in F.W. de Klerk se regering. As senior ideoloog en spraakbuis vir die Nasionale Party, ondersoek hy verskillende konstitusionele modelle vir 'n "nuwe Suid-Afrika". Hy neem ook deel aan die eerste amptelike onderhandelinge met die ANC in Mei 1990. Hy tree uit die politieke lewe as gevolg van swak gesondheid.
Gesinslewe
Gerrit Viljoen was getroud met Magdalene en hulle het sewe kinders. Hy sluit sy lewe af in 'n ouetehuis in Stilbaai vanwaar hy uit die NG Kerk begrawe is, na sy afsterwe aan longontsteking op die ouderdom van 82.
Brahman
Brahman (', nominatief ' ब्रह्म) is 'n konsep in Hindoeïsme. Brahman is die onveranderlike, oneindig innerlike, en transendentale werklikheid wat die Goddelike Grondslag vorm van alle materie, energie, tyd, ruimte, bestaan, en alles daarnaas, die heelal omsluitend. Die aard van Brahman word deur verskillende filosofieskole beskryf as transpersoonlik, persoonlik en onpersoonlik (monisties). In die Rig Weda gee Brahman aanleiding tot die allereerste wese Hiranjagarbha wat gelykgestel word aan die skeppergod Brahmā. Die trimoerti kan dus beskou word as 'n verpersoonliking van Hiranjagarbha as die aktiewe beginsel van die fenomene wat die heelal onderlê.
Die woord "Brahman" is afgelei van die werkwoord brh (Sanskrit: om te groei), en vergestalt grootsheid. Die Moendaka Oepanisjad sê: "Omdat die opperste Brahman oneindig is, en hierdie betrokke Brahman oneindig is. Die oneindige gaan vooruit vanuit die oneindige. En dan deur kennis, wat die oneindigheid van die oneindige verwesenlik. Al wat staande bly is die oneindige."
Let daarop dat "Brahman" verskil van "Brahmin", die priesters of heilige manne. "Brahmin" is weliswaar van "Brahman" afgelei in die opsig dat 'n 'Brahmin die een is wat Brahman ken'.
Ötzi
Ötzi is die naam van die ysmummie uit die Kopertyd wat op 19 September 1991 in die Alpe op die grens tussen Oostenryk en Italië gevind is deur twee Duitse amateurbergklimmers. Hy is die oudste menslike mummie wat nog in Europa gevind is. Die bestudering van Ötzi, sy kos, klere, uitrusting en wapens het lig gewerp op die lewe in die Nuwe Steentydperk 5 300 jaar gelede. Veral die koperbyl wat by hom gevind is, was uitsonderlik.
Ontdekking
Die mummie het in ’n rotskom aan die rand van ’n gletser in die Ötztal-Alpe (’n bergmassief in die Sentraal-Alpe) op ’n hoogte van 3 210 meter gelê. Die terrein is op die grens tussen Oostenryk en Italië, maar het later net sowat 92,56 m aan die Italiaanse kant van die grens blyk te wees. Die mummie is eers na Innsbruck in Oostenryk geneem, maar is nou te sien in die stad Bolzano in Italië. Die museum waar dit gehou word, lok sowat 300 000 besoekers per jaar.
Toe die egpaar Helmut en Erika Simon die vonds die eerste keer aanmeld, is gemeen die persoon het in die winter aan blootstelling gesterf. Toe dit blyk hoe belangrik die vonds is, is die terrein verder gefynkam en nog oorblyfsels soos naels en hare is gevind.
’n Paar geskille het rondom die mummie ontstaan. Eerstens was daar die stryd tussen die Oostenrykse en die Italiaanse regering oor eienaarskap. Daarna het die Simon-egpaar aangekondig hulle wil ’n hofsaak begin om amptelik as die ontdekkers erken te word. Helmut Simon is in 2004 oorlede. In 2008 is die Simons as amptelike ontdekkers erken en ’n vergoeding aan Erika Simon toegestaan.